Številka: 544-26/2013/1

Datum: 10.6.2013

INTERNO NAVODILO ZA PREDSTAVNIKE IZ DRŽAV DONATORIC,

ki sodelujejo na

Finančnem mehanizmu EGP in Norveškem finančnem mehanizmu 2009-2014

1. Ta pravilnik ureja povračilo potnih stroškov predstavnikov držav donatoric Finančnega mehanizma EGP in Norveškega finančnega mehanizma 2009-2014.
2. MGRT je v okviru Finančnega mehanizma EGP in Norveškega finančnega mehanizma 2009-2014 pristojen za izvedbo programa Finančnega mehanizma EGP in programa Norveškega finančnega mehanizma obdobje 2009-2014. Del finančnih sredstev je namenjen namenjajo za upravljanje in dvostranske odnose na ravni programov. V okviru teh so predstavniki iz držav donatoric v celoti upravičeni do povračila stroškov službene poti, ki se udeležijo slavnostnih dogodkov (otvoritveni dogodki, delavnice, zaključni dogodek, …), ki jih Ministrstvo za gospodarski razvoj in tehnologijo v vlogi nacionalne kontaktne točke organizira v Sloveniji na temo Finančnega mehanizma EGP in Norveškega finančnega mehanizma 2009-2014.
3. Predstavnike se napoti na podlagi sklepa, ki ga izda MGRT in podpiše generalni direktor Direktorata za regionalni razvoj in evropsko teritorialno sodelovanje. Primer sklepa je v prilogi internega navodila. Sklep se izda v slovenski in angleški različici. Prav tako se ga podpiše v obeh različicah.
4. Tuji uslužbenci sodelujejo pri izvedbi Finančnega mehanizma EGP in Norveškega finančnega mehanizma 2009-2014.

Tuji uslužbenci so lahko:

* + predstavniki držav donatoric- Kraljevine Norveške, Kneževine Lihtenštajn in Republike Islandije,
  + predstavniki Urada za finančni mehanizem,
  + predstavniki Veleposlaništva Kraljevine Norveške.

1. Finančna sredstva so zagotovljena v finančnem planu Finančnega mehanizma EGP in v finančnem planu Norveškega finančnega mehanizma 2009-2014. In sicer na aktivnostih "Stroški upravljanja- promocijske aktivnosti", "Dvostranski odnosi" in "Dopolnilni ukrepi".

Strošek udeležbe posameznega dogodka v celoti krije MGRT. Finančna sredstva so zagotovljena na proračunskih postavkah:

* PP 9777 – NOR in EGP FM 09-14 – slovenska udeležba
* PP 9778 – NOR FM 09-14 – Norveški finančni mehanizem
* PP 9779 – EGP FM 09-14 – Finančni mehanizem EGP

1. Tuji uslužbenci so upravičeni do povračila stroškov, ki nastanejo na službenem potovanju v Republiko Slovenijo. Med te potne stroške uvrščamo:

* strošek rezervacije in strošek hotelske namestitve
* strošek javnega prevoza (letalski prevoz, taksi prevoz, avtobus)
* strošek potnega naloga

1. Organizacija v sklopu katere je tuji uslužbenec zaposlen uredi celotno potovanje (rezervacija hotela, letalskih kart,… ). Naročilo za nakup letalskih kart ter prevoza organizacija izvede v skladu s svojimi pravili in zakonodajo, ki velja v državi. Potni nalog izda in podpiše organizacija, kateri pripada tuji uslužbenec.
2. Po opravljeni službeni poti, tuji uslužbenec posreduje kontaktni osebi programa Finančnega mehanizma EGP / Norveškega finančnega mehanizma 2009-2014 v čim možnem krajšem času sledečo dokumentacijo:

* Zahtevek za povračilo finančnih sredstev (obrazec v prilogi),
* Zaključen in obračunan potni nalog,
* Specifikacijo stroškov službene poti (obrazec v prilogi), z vsemi originalnimi računi.

Dokumentacijo se lahko posreduje po elektronski pošti v skenirani različici ali po navadni pošti.

1. Po prejemu dokumentacije, kontaktna oseba programa Finančnega mehanizma EGP in programa Norveškega finančnega mehanizma 2009-2014, pregleda ali so vsi obrazci izpolnjeni in vse priloge priložene. Celotno dokumentacijo posreduje s tekočim vmesnim finančnim poročilom kontrolorju NOR in EGP v potrditev.
2. Tujega udeleženca ali skupino tujih udeležencev se napoti na podlagi sklepa, ki ga podpiše generalni direktor Direktorata za regionalni razvoj in evropsko teritorialno sodelovanje. Primer sklepa je v prilogi internega navodila. Sklep se izda v slovenski in angleški različici. Prav tako se ga podpiše v obeh različicah.

**Marko Drofenik**

**Generalni direktor Direktorata za regionalni razvoj**

**in evropsko teritorialno sodelovanje**

Priloge:

- Sklep o napotitvi predstavnikov

- Zahtevek za povračilo finančnih sredstev

- Specifikacija